Επισκοπή Ρεθύμνης Ρεθύμνης

Η Επισκοπή είναι χωριό και έδρα ομώνυμης τοπικής κοινότητας του Δήμου Ρεθύμνης στην Περιφερειακή Ενότητα Ρεθύμνης της Κρήτης. Ήταν έδρα του πρώην Δήμου Λαππαίων (1998-2010). Μετά τη διοικητική μεταρρύθμιση του Προγράμματος «Καλλικράτης» υπάγεται πλέον στον ενιαίο Δήμο Ρεθύμνης.

Βρίσκεται στα βορειοδυτικά του νομού Ρεθύμνου και στα σύνορα με την επαρχία Αποκορώνου του νομού Χανίων, απέναντι από την κατάφυτη κοιλάδα του Μουσελά. Έχει υψόμετρο 135 μέτρα, έκταση 7 τετραγωνικά χιλιόμετρα και πληθυσμό 618 κατοίκους (απογραφή 2011). Ως οικισμός αναφέρεται επίσημα το 1925 στο ΦΕΚ 27Α - 31/01/1925 να ορίζεται έδρα της ομώνυμης νεοϊδρυθείσας κοινότητας και το 1989 στο ΦΕΚ 188Α - 21/08/1989 να ορίζεται έδρα του τότε δήμου Επισκοπής.

Δείτε Κοινότητα Επισκοπής

Πρόσωπα 
 Η γνωστή επιχειρηματική οικογένεια Βαρδινογιάννη: στις αρχές του 20ού αιώνα ο Ιωάννης Βαρδινογιάννης του Παύλου που καταγόταν από τον Άγιο Ιωάννη Σφακίων εγκαταστάθηκε στο χωριό, διατελώντας πρόεδρος του χωριού από το 1923 ως το 1941 και από το 1945 ως το 1956 
 Κακλής Μανώλης: λαουτιέρης. Οι κόρες του Αγάπη, πολιτεύτρια της ΝΔ στις εκλογές του 2019 και οι Μαρίνα και Αργυρώ, ερμηνεύτριες.
 Μανιάς Νίκος: λαουτιέρης
 Μπανασάκης Γιώργος: πρόεδρος Ολυμπιακού
 Στρατηγός Επαμεινώνδας Πενθερουδάκης, που διετέλεσε αρχηγός ΓΕΣ επί πρωθυπουργίας Ανδρέα Παπανδρέου
 Πετράκης Στυλιανός: Αρχηγός Πολεμικού Ναυτικού
 Σταυριανίδης Οδυσσέάς: ιατρός

Παραπομπές

Πηγές
 Εγκυκλοπαίδεια Υδρία-Cambridge-Ήλιος

Χωριά του νομού Ρεθύμνης
Δήμος Ρεθύμνης